recursal/SuperWikiNEXT-32B huggingface dataset:
Giulio Donnini
**Giulio Donnini** (s. 17. helmikuuta 1924 Milano) on italialainen näyttelijä.

Teatterinäyttelijänä työskennelleen Donninin ensimmäinen merkittävä elokuvarooli oli kaatumatautinen murhaaja Smerdjakov Giacomo Gentilomon elokuvassa *I fratelli Karamazoff* (1947). Hän erikoistui häikäilemättömiin ja katkeran ironisiin henkilöhahmoihin muun muassa Mario Soldatin elokuvassa *Skandaali Neron kylpylässä* (*O.K. Nerone*, 1951), John Hustonin *Afrikan aarteessa* (1953) ja Vittorio Cottafavin *Messalinassa* (1960). Donnini teki paljon myös elokuvien pikkurooleja ja palasi usein teatterilavalle.

Elokuvia
--------

* *Afrikan aarre*, 1953
* *Afrodite, dea dell’amore*, 1958
* *Messalina*, 1960
* *Herkules ja rakkauden kuningatar*, 1960
* *Il trionfo di Maciste*, 1961
* *Giulio Cesare, il conquistatore delle Gallie*, 1962
* *I predoni della steppa*, 1964

Lähteet
-------

1. ↑  Lancia, Enrico; Poppi, Roberto: *Dizionario del cinema italiano: gli attori. Vol. 1: A–L*, s. 208. Roma: Gremese, 2003. ISBN 88-8440-213-1.

Aiheesta muualla
----------------

* Elonet: Giulio Donnini
* Internet Movie Database: Giulio Donnini (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet

 |

 |
**Der Fuehrer’s Face** (suom. *Führerin kasvot*) on vuonna 1943 valmistunut lyhyt piirroselokuva, jonka on tuottanut The Walt Disney Company. Elokuvan työnimenä oli *Donald Duck in Nutzi Land*. Kyseessä on toisen maailmansodan aikainen sotapropagandaelokuva, joka pilkkaa natsi-Saksaa. Lyhytelokuvan pääosassa on Aku Ankka. *Der Fuehrer’s Face* voitti vuonna 1943 parhaan lyhytanimaation Oscar-palkinnon.

Oliver Wallace sävelsi elokuvan tunnuslaulun "Der Fuehrer’s Face", joka parodioi saksalaista sotilasmarssimusiikkia. Huumorimusiikistaan tunnettu Spike Jones orkestereineen julkaisi myös levytyksen samasta kappaleesta.

The Walt Disney Company ei esittänyt elokuvaa enää toisen maailmansodan jälkeen. *Der Fuehrer’s Face* palasi luvallisesti julkisuuteen vasta vuonna 2004 DVD-kokoelmassa *Walt Disney Treasures: Walt Disney on the Front Lines*. Elokuva sisältyy myös kokoelmaan *Walt Disney Treasures: The Chronological Donald, Volume Two*, joka julkaistiin Yhdysvalloissa vuonna 2005; kokoelma julkaistiin myös Euroopassa vuonna 2007, mutta *Der Fuehrer’s Face* ja kaksi muuta piirroselokuvaa jätettiin siitä pois.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Alussa univormupukuinen orkesteri marssii ympäri pientä kylää laulaen elokuvaan sävellettyä laulua (säv. Oliver Wallace). Puut ja tuulimyllyt muistuttavat hakaristiä. Orkesteriin kuuluvat myös keisari Hirohito ja Benito Mussolini. Kulkue herättää Aku Ankan ja vie hänet työhön ammus- ja pommitehtaaseen. 

Tehtaassa Aku joutuu ruuvaamaan liukuhihnalla kulkevien pommien ja ohjusten kärjet kiinni. Työnsä ohessa hänen on tervehdittävä liukuhihnalla kiitäviä Adolf Hitlerin kuvia natsitervehdyksellä ja huutamalla "Heil Hitler!" joka kuvalle erikseen. Aku joutuu raatamaan pitkään vailla lepoa, mutta hän saa pitää pienen loman kauniissa luontomaisemassa: hänen taakseen lasketaan maisemakuva, ja äänitorvi selittää hänelle, kuinka hauskaa hänellä on. Kohtauksessa pilkataan natseja: kuvakangas on rikkinäinen, eikä Aku koskaan pääse tämän lähemmäs Alppeja.

Lopulta Aku menettää järkensä. Surreaalisessa mielipuolisuusjaksossa hän näkee tähtiä ja pelottavia pommeja ja kuulee korvissaan koko ajan *Heil Hitler* -huutoja. Lopulta hän herää omasta sängystään Yhdysvalloissa ja melkein tekee natsitervehdyksen seinällä näkyvälle natsitervehdysasennossa olevalle varjolle, mutta tajuaa kaiken olleen pahaa unta. Hänellä on Yhdysvaltain lipun värinen yöpuku, ja elokuvan lopuksi hän sanoo olevansa kiitollinen ollessaan Yhdysvaltojen kansalainen. Lopuksi Adolf Hitleriä heitetään tomaatilla kasvoihin.

**Juonipaljastukset päättyvät tähän.**
* Aku Ankka ihailemassa kangasta johon on kuvattu Alpit.Aku Ankka ihailemassa kangasta johon on kuvattu Alpit.
* Aku esittämässä natsitervehdystä Adolf Hitlerin kuvalle.Aku esittämässä natsitervehdystä Adolf Hitlerin kuvalle.
* Taivaan punaisuus korostaa natsien pahuutta.Taivaan punaisuus korostaa natsien pahuutta.
Igor Janik Puolan-mestaruuskilpailuissa 2010
**Igor Janik** (s. 18. tammikuuta 1983 Gdynia) on puolalainen keihäänheittäjä. 

Janik saavutti alle 20-vuotiaiden maailmanmestaruuden Jamaikan Kingstonissa vuonna 2002 tuloksella 74,16 m. Kolme vuotta myöhemmin hän vei nimiinsä myös alle 23-vuotiaiden Euroopan-mestaruuden Saksan Erfurtissa ja tällä kertaa paras heitto kantoi 77,25 m. 

Aikuisten arvokilpailussa Janik on ollut seitsemäs Osakan MM-kisoissa 2007, jolloin hänen paras suorituksensa finaalissa oli 83,38 m. Helsingin EM-kilpailuissa 2012 hän sijoittui kuudenneksi tuloksella 81,21. Hän karsiutui finaalista Pekingin 2008 ja Lontoon 2012 olympialaisissa sekä Berliinin 2009 ja Daegun 2011 MM-kilpailuissa. Hän voitti Euroopan talviheittocupin 2006. Janikin ennätys 84,76 m on vuodelta 2008.

Kausien parhaat heitot
----------------------

* 2000 62,41
* 2001 75,03 Kołobrzeg 21.9.
* 2002 78,90 Varsova 16.6.
* 2003 82,54 Bygdoszcz 20.7.
* 2004 69,39 Varsova 13.6.
* 2005 77,25 Erfurt 17.7.
* 2006 82,86 Ostrava 30.5.
* 2007 83,38 Osaka 2.9.
* **2008 84,76 Ustka 19.9.**
* 2009 83,52 Berliini 14.6.
* 2010 80,83 Krakova 4.9.
* 2011 82,81 Zhukovsky 3.7.
* 2012 82,37 Helsinki 27.6.
* 2013 80,13 Bellinzona 11.6.

Lähteet
-------

* Igor Janik Kansainvälinen yleisurheiluliitto.  (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Autorekisterikeskus** (lyhenne *ARK*) oli vuosina 1966–1994 toiminut Suomen valtion virasto, joka ylläpiti valtakunnallista ajoneuvorekisteriä ja hoiti autokatsastustoimintaa.

Autorekisterikeskus perustettiin vuonna 1966 valtion väliaikaiseksi virastoksi ja se vakinaistettiin seuraavana vuonna. Autokatsastus ja kuljettajantutkinnot siirtyivät kunnallishallinnolta vastaperustettuun Autorekisterikeskukseen 1968. Ajokorttirekisterin ylläpito lisättiin viraston tehtäviin vuonna 1972. Katsastustoiminnan kilpailuttamisen myötä Autorekisterikeskus muutettiin 1994 liikelaitokseksi ja vuoden 1996 alusta lukien siitä muodostettiin valtion osakeyhtiö Suomen Autokatsastus Oy (nykyinen A-Katsastus). Ajoneuvorekisterien ylläpito ja muut hallinnolliset tehtävät siirtyivät samassa yhteydessä perustetulle ajoneuvohallinnolle eli AKE:lle.

Pääjohtajat
-----------

* Jouko Kiiskinen 1966–1981
* Mauri Kuitunen 1981–1993
* Lasse Korppi 1994–1996

Lähteet
-------

* *Pääjohtajakunta*. SKS, Helsinki 2005.

### Viitteet

1. ↑  Lyhenneluettelo, Kotus
2. 1 2  *Pääjohtajakunta*, s. 160.
3. ↑  Yhtiön historia ja kansainvälistyminen (Arkistoitu – Internet Archive) A-Katsastus Oy
4. ↑  *Pääjohtajakunta*, s. 160–161.
**Vasili Vasiljevitš Juhnin** (ven. Васи́лий Васи́льевич Юхни́н; 12. tammikuuta 1907 – 23. marraskuuta 1960) oli komilainen kirjailija.

Juhnin syntyi nykyisen Komin tasavallan Priluzjen piirin Zanuljen kylässä. Nuorena hän työskenteli kyyti- ja uittomiehenä. Vuonna 1937 Juhnin valmistui Komin pedagogisen instituutin kielen ja kirjallisuuden tiedekunnasta, minkä jälkeen hän työskenteli kominkielisen *Vörledźyś*-lehden toimittajana Syktyvkarissa. Vuosina 1938–1948 hän toimi Komin kirjailijaliiton puheenjohtajana.

Juhninin ensimmäiset kertomukset ilmestyivät 1930-luvun alussa. Vuonna 1938 *Udarnik*-kirjallisuuslehdessä julkaistiin hänen kirjoittamansa ensimmäinen kominkielinen romaani *Alöi ĺenta* ("Punainen nauha"), joka kertoo komitalonpoikien elämästä 1900-luvun alussa. Erillisenä kirjana se ilmestyi vuonna 1941. Juhninin toinen romaani *Tundrasa bijas* ("Tundran valot") julkaistiin vuonna 1950. Sen aiheena ovat Vorkutan hiiliesiintymien hyödyntämisen alkuvaiheet neuvostoaikana. Juhnin on kirjoittanut myös lastenkirjoja.

Aiheesta muualla
----------------

* Vasili Juhninin lyhyt elämäkerta ja katkelmia *Alöi ĺenta* -romaanista (Arkistoitu – Internet Archive) (venäjäksi), (komiksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Tšekki

 |

 |
**Raema Lisa Rumbewas** (10. lokakuuta 1980 Jayapura, Papua, Indonesia – 14. tammikuuta 2024 Jayapura, Indonesia) oli indonesialainen painonnoston olympia- ja MM-mitalisti.

Rumbewas saavutti olympiahopeaa naisten 48 kg:n painoluokassa Sydneyssä 2000 samalla yhteistuloksella, 185 kg, kuin kultaa voittanut Yhdysvaltojen Tara Nott. Yhdysvaltalainen voitti, koska oli punnituksessa ollut kevyempi. Rumbewas nosti tempauksessa 80 kg ja työnnössä 105 kg. Hän sai olympiahopeaa 53 kg:n sarjassa Ateenassa 2004 yhteistuloksella 210 kg. Tempauksessa hänen tuloksensa oli 95 kg ja työnnössä 115 kg. Pekingin olympialaisissa 2008 hän sijoittui 53-kiloisissa alun perin neljänneksi yhteistuloksella 206 kg. mutta nousi Nastassja Novikavan dopingkäryn vuoksi pronssille. Hänen tuloksensa työnnössä oli 91 kilogrammaa ja tempauksessa 115 kg.

Rumbewas saavutti MM-hopeaa 53 kg:n sarjassa Santo Domingossa 2006 yhteistuloksella 210 kg. Hän sai tempauksessa hopeaa tuloksella 95 kg ja työnnössä pronssia nostettuaan 115 kg. Hän sijoittui MM-kilpailujen yhteistuloksessa neljänneksi 53-kiloisissa Vancouverissa 2003 ja seitsemänneksi 48-kiloisissa Ateenassa 1999.

Rumbewas saavutti Busanin Aasian kisoissa 2002 pronssia 48 kg:n painoluokassa yhteistuloksella 195 kg.

Lähteet
-------

1. 1 2  Raema Lisa Rumbewas *Olympedia*.  (englanniksi)
2. ↑  Rebiyyah Salasah: Raema Lisa Rumbewas, the history-making lifter, passes away *Kompas*.  14.1.2024. PT Kompas Media Nusantara. Viitattu 14.1.2024. (englanniksi)
3. 1 2 3  RUMBEWAS Raema Lisa INA *iwf.net*. Viitattu 7.12.2020. (englanniksi)
4. 1 2 3 4  Rumbewas Raema Lisa (INA) *iat.uni-leipzig.de*. Viitattu 7.12.2020. (englanniksi)
5. ↑  Weightlifting at the 2000 Sydney Summer Games: Women's Flyweight *sports-reference.com*.  Arkistoitu 25.8.2011. Viitattu 22.2.2016. (englanniksi)
6. ↑  DECISION: REGARDING NASTASSIA NOVIKAVA BORN ON 16 NOVEMBER 1981, BELARUS, ATHLETE, WEIGHTLIFTING *BRT III – 050*.  19.10.2016. The International Olympic Committee (IOC). Viitattu 15.1.2024. (englanniksi)
7. ↑  Featherweight (≤53 kilograms), Women *olympedia.org*. Viitattu 7.12.2020. (englanniksi)
**Albert Anthony "Al" Cantello** (9. kesäkuuta 1931 Norristown, Pennsylvania – 2024) oli yhdysvaltalainen keihäänheittäjä.

Cantello teki 5. kesäkuuta 1959 Comptonissa silloisen keihäsmallin maailmanennätyksen tuloksella 86,04 metriä. Tämä jäi myös hänen henkilökohtaiseksi ennätyksekseen. Seuraavan kerran keihään ME-tulosta paransi italialainen Carlo Lievore kesäkuussa 1961.

Chicagossa järjestetyissä Pan-Amerikan kisoissa 1959 Cantello saavutti pronssia. Seuraavana vuonna hän osallistui Rooman olympialaisiin, joissa hän sijoittui kymmenenneksi tuloksella 74,70 metriä. Vuonna 1964 yhdysvaltalainen *Sport*-lehti valitsi Cantellon mukaan kaikkien aikojen yleisurheilujoukkueeseensa.

Cantello toimi juoksuvalmentajana Yhdysvaltain laivastoakatemiassa vuoteen 2018 asti. Hänet valittiin NCAA:n Keski-Atlantin alueen vuoden valmentajaksi vuosina 1984, 1985, 1992 ja 2016.

Lähteet
-------

1. 1 2  La Salle Athletics Mourns Loss of Hall of Athletes Inductee & Track & Field Standout Al Cantello '55 *La Salle University Athletics*.  12.1.2024. Viitattu 18.1.2024. (englanniksi)
2. 1 2 3  Al Cantello *Olympedia*. Viitattu 18.1.2024. (englanniksi)
3. 1 2  World Record Progression *Athletix.org*.  Arkistoitu 22.8.2009. Viitattu 21.7.2009. (englanniksi)
4. ↑  Athletics: Pan American Games: Men: Javelin Throw *Sports123.com*.  Arkistoitu 6.9.2008. Viitattu 21.7.2009. (englanniksi)
5. 1 2  Al Cantello *NavySports.com*. Navy Athletics. Viitattu 18.1.2024. (englanniksi)
**MV Goya** oli saksalainen rahtialus, jota käytettiin ihmisten evakuointiin sota-alueelta Puolasta toisen maailmansodan loppuvaiheessa. Neuvostoliittolainen sukellusvene upotti aluksen Itämerellä 16. huhtikuuta 1945. Aluksella oli uppoamishetkellä yli 6 000 Saksan armeijan sotilasta ja siviiliä, joista suurin osa hukkui.

*Goya* rakennettiin alkujaan rahtialukseksi vuonna 1940 Oslossa Akers Mekaniska Verksted -telakalla. Saksan miehitettyä Norjan alus sijoitettiin miehistönkuljetusalukseksi.

Uppoaminen
----------

Alus lähti 16. huhtikuuta 1945 Danzigista (nyk. Gdańsk) Puolasta kyydissään arviolta 7 000 matkustajaa – matkustajaluetteloon on kirjattu 6 100 matkustajaa. Osa matkustajista oli haavoittuneita sotilaita, mutta suurin osa matkustajista oli neuvostoarmeijan hyökkäystä pakoon lähteneitä siviileitä. Puolenyön maissa Neuvostoliiton Itämeren laivaston sukellusvene *L-3 Frunzenets* laukaisi torpedoita, joista kaksi osui alukseen ja upotti sen noin neljässä minuutissa. Aluksesta pelastui vain 183 matkustajaa.

Aluksen löytyminen
------------------

Elokuussa 2002 kaksi puolalaista sukeltajaa, Grzegorz Dominik ja Michal Porada, löysi *Goyan* hylyn, josta he nostivat ylös aluksen kompassin. Huhtikuussa 2003 kansainvälinen tutkimusryhmä paikallisti hylyn 80 metrin syvyydestä.

Katso myös
----------

* *Wilhelm Gustloff*
* Dresdenin pommitukset

Lähteet
-------

* Tucker, Spencer C.: *World War II at Sea*. ABC Clio, 2011. ISBN 978-1598844573. (englanniksi)

### Viitteet

1. 1 2 3 4 5  M/S Goya (+1945) *wrecksite.eu*. Viitattu 24.7. 2015. (englanniksi)
2. ↑  Sukeltajat löysivät saksalaisen Goya-aluksen hylyn *kaleva.fi*. Viitattu 25.7.2015..
3. ↑  Tucker 2011. s. 800.
4. ↑  Shipwrecks of April 16 *shipwrecks.com*. Viitattu 24.7. 2015. (englanniksi)
**Bellboy Donald** on Disneyn lyhytpiirretty vuodelta 1942. Sen tuotti Technicolor ja jakoi RKO Pictures. Mustan Pekan poika P.P. teki ensiesiintymisensä tässä piirretyssä.

Juoni
-----

Aku työskentelee piccolona Lofty Manors -hotellissa. Saatuaan pomolta nuhteita huonosta käytöksestä asiakkaita kohtaan, häntä varoitetaan, että jos hän tekee yhdenkin virheen, hänet erotetaan lopullisesti. Aku lupaa olla parempi piccolo ja muistaa, että "asiakas on aina oikeassa".

Juuri silloin Musta Pekka ja hänen poikansa P.P. saapuvat hotelliin. Aku muistaa lupauksensa ja menee ulos vastaanottamaan heidät. Kuitenkin Pekan poika läimäyttää ja potkaisee häntä, minkä seurauksena Aku melkein menettää malttinsa ja lisäksi Pekka repii hänen univormunsa.

Pekka ja hänen poikansa kirjautuvat sisään huoneeseensa, joka on 80:ssä kerroksessa. Sen aikana P.P. jatkuvasti potkii ja tekee Akulle ilkivaltaa ja Aku menettää vaatteensa hissiin. Aku pyytää saada ne takaisin, mutta P.P. ei anna niitä. Lopulta hän palauttaa ne ja tarjoutuu ostamaan Akulle pullon mansikkalimsaa, mutta saa hissin menemään lujaa vauhtia alaspäin. Aku pyytää häntä pysäyttämään hissin, minkä seurauksena Aku syöksyy päistikkaa hissin lattialle.

P.P.:n kannalta valitettavasti hän on lopultakin mennyt liian pitkälle ärsyttäessään Akua. Raivostunut ankka alkaa toistuvasti piiskata häntä ja raahaa hänet pomon luo. Aku kysyy, onko hänet erotettu ja kun pomo vastaa, että on, Aku vie P.P.:n maljakon taakse ja jatkaa hänen piiskaamistaan ja nauraa lopussa ilkeästi kameralle.

Äänirooleissa
-------------

* Clarence Nash – Aku Ankka
* John McLeish – Musta Pekka
* Glen Couch – P.P.
* John Dehner – hotellinjohtaja



Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Bellboy Donald
**Sławnon piirikunta** (puol. *powiat sławieński*) on Puolan piirikunta Länsi-Pommerin voivodikunnassa. Sen väkiluku oli vuoden 2019 lopussa 56 134. Piirikunta jakautuu Darłowon ja hallintokeskus Sławnon kaupunkikuntiin sekä neljään maalaiskuntaan (Darłowo, Malechowo, Postomino sekä Sławno).

Sławnon piirikunnan pinta-alasta 28,5 prosenttia oli metsän peitossa vuonna 2018.

Sławnon piirikunnan työttömyysaste oli vuoden 2018 lopussa 13,3 prosenttia. Luku on huomattavan suuri koko Puolan työttömyysasteeseen verrattuna.

Piirikunnan väestöpyramidi 2014.
Vuoden 2019 lopussa Sławnon piirikunnassa oli 56 134 asukasta, joista 50,9 prosenttia naispuolisia ja 49,1 prosenttia miespuolisia. Puolan väestönlaskennassa 2011 väkiluvun laskettiin olevan 58 127 ja sen ennakoidaan vuoteen 2050 mennessä pienenevän 48 110 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 18 prosenttia, työikäisten 60,8 prosenttia ja eläkeikäisten 21,2 prosenttia väestön keski-iän ollessa 41,5 vuotta. Elävänä syntyi vuonna 2019 yhteensä 484 lasta.

Lähteet
-------

1. 1 2 3 4 5 6 7 8 9 10  Powiat sławieński w liczbach *Polska w liczbach*. Viitattu 6.12.2020. (puolaksi)
2. ↑  Powiat Sławieński Association of Polish Counties. Viitattu 6.12.2020. (puolaksi)
3. ↑  Territorial units (Territorial units layout -pudotusvalikosta valittaessa vaihtoehto "Administrative units", sitten alle avautuvasta luettelosta kohta "Zachodniopomorskie") Puolan tilastokeskus. Viitattu 6.12.2020. (puolaksi, englanniksi)
4. ↑  Powiat sławieński (PDF) Szczecinin tilastokeskus. Viitattu 6.12.2020. (puolaksi)
5. ↑  Mniejszości narodowe i etniczne oraz społeczność posługująca się językiem kaszubskim wg powiatów w 2011 r. Puolan sisäministeriö.  Arkistoitu 19.6.2021. Viitattu 6.12.2020. (puolaksi)

Länsi-Pommerin voivodikunnan vaakunaLänsi-Pommerin voivodikunta
**Pääkaupunki: Szczecin**   

**Oman kuntansa muodostavat kaupungit:**  

Białogard | Choszczno | Drawsko Pomorskie | Goleniów | Gryfice | Gryfino | Kamień Pomorski | Kołobrzeg | Łobez | Myślibórz | Police | Pyrzyce | Sławno | Stargard | Szczecinek | Świdwin | Wałcz

**Maalaiskunnissa sijaitsevat kaupungit:**   

Barlinek | Barwice | Biały Bór | Bobolice | Borne Sulinowo | Cedynia | Chociwel | Chojna | Czaplinek | Człopa | Darłowo | Dębno | Dobra | Dobrzany | Drawno | Dziwnów | Golczewo | Gościno | Ińsko | Kalisz Pomorski | Karlino | Lipiany | Maszewo | Mielno | Mieszkowice | Międzyzdroje | Mirosławiec | Moryń | Nowe Warpno | Nowogard | Pełczyce | Płoty | Polanów | Połczyn-Zdrój | Recz | Resko | Sianów | Stepnica | Suchań | Trzcińsko-Zdrój | Trzebiatów | Tuczno | Tychowo | Węgorzyno | Wolin | Złocieniec

**Piirikuntatason kaupungit:**   

Koszalin | Szczecin | Świnoujście

**Piirikunnat:**   

Białogard | Choszczno | Drawsko | Goleniów | Gryfice | Gryfino | Kamień | Kołobrzeg | Koszalin | 
Łobez | Myślibórz | Police | Pyrzyce | Sławno | Stargard | Świdwin | Szczecinek | Wałcz
Costco Kirkland -koirankeksi
**Koirankeksi** on koiranruoaksi tarkoitettu kiinteä ravintotiiviste, jossa on tärkeimmät koiran tarvitsemat ravintoaineet. Keksin sideaineena on jauhotaikina, jossa on pääasiassa jauhettua viljaa, lihajauhoja ja luujauhoja sekä vitamiineja. Koirankeksit voidaan tarjota koiralle sellaisenaan tai vedellä liuotettuina.

Lihan ja eläinperäisten sivutuotteiden lähteenä voi olla esimerkiksi siipikarja ja lammas, jolloin keksit maistuvat kanalle ja lampaalle. Kekseissä voi olla myös rasvoja ja öljyjä, maitoa, maitovalmisteita sekä hedelmää ja vihanneksia, väriaineita ja säilöntäaineita ynnä muita aineita. Viljattomia keksejä valmistetaan viljoille allergisille tai herkille koirille, ja vegetaarisia keksejä proteiineille herkille koirille. Paino-ongelmia omaaville koirille on tarjolla vähäenergisiä kevytkeksejä ja iho-ongelmien vaivaamille koirille valmistetaan allergiaystävällisiä koirankeksejä.

Koirankeksejä voi käyttää koiran palkitsemiseen ja kouluttamiseen sekä herkkupaloiksi ruokailujen välillä. Tehdasvalmisteisten keksien ostaminen on nopeaa, mutta jos haluaa tietää mitä keksit tarkalleen sisältävät, niin koirankeksejä voi valmistaa itse.

Lähteet
-------

1. ↑  *Uusi tietosanakirja*. Osa 10, palstat 948–949, hakusana koirankeksi. Helsinki: Tietosanakirja oy, 1962.
2. 1 2  Antos Party box koirankeksi Puuilo Oyj. Viitattu 22.1.2024.
3. ↑  Koirankeksit ja keksiluut ZOO.fi. Viitattu 22.1.2024.
4. ↑  Itsetehdyt koirankeksit Zooplus.fi. Viitattu 22.1.2024.
**Słubicen piirikunta** (puol. *powiat słubicki*) on Puolan piirikunta Lubuszin voivodikunnassa. Piirikunnan väkiluku oli vuoden 2019 lopussa 46 929. Se jakautuu viiteen maalaiskuntaan, jotka ovat Cybinka, Górzyca, Ośno Lubuskie, Rzepin sekä Słubice. Piirikunnan hallinnollinen keskus on Słubicen kaupunki.

Słubicen piirikunnan pinta-alasta 47,1 prosenttia oli metsän peitossa vuonna 2018. Sillä on yhteistä rajaa Gorzówin, Sulęcinin ja Krosnon piirikuntien sekä Saksan Brandenburgin osavaltion kanssa.

Słubicen piirikunnan työttömyysaste oli vuoden 2018 lopussa 2,4 prosenttia. Luku on huomattavan pieni koko Puolan työttömyysasteeseen verrattuna.

Piirikunnan väestöpyramidi 2014.
Vuoden 2019 lopussa Słubicen piirikunnassa oli 46 929 asukasta, joista 51 prosenttia naispuolisia ja 49 prosenttia miespuolisia. Puolan väestönlaskennassa 2011 väkiluvun laskettiin olevan 47 533 ja sen ennakoidaan vuoteen 2050 mennessä pienenevän 41 205 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 18,7 prosenttia, työikäisten 62,3 prosenttia ja eläkeikäisten 19 prosenttia väestön keski-iän ollessa 40,7 vuotta. Vuonna 2019 piirikunnassa syntyi 456 lasta.

Lähteet
-------

1. 1 2 3 4 5 6 7 8 9 10  Powiat słubicki w liczbach *Polska w liczbach*. Viitattu 14.12.2020. (puolaksi)
2. ↑  Powiat Słubicki Association of Polish Counties. Viitattu 14.12.2020. (puolaksi)
3. ↑  Territorial units (Territorial units layout -pudotusvalikosta valittaessa vaihtoehto "Administrative units", sitten alle avautuvasta luettelosta kohta "Lubuskie") Puolan tilastokeskus. Viitattu 14.12.2020. (puolaksi, englanniksi)
4. ↑  Powiat słubicki (PDF) Zielona Góran tilastokeskus. Viitattu 14.12.2020. (puolaksi)
5. ↑  Location of the district Słubicen piirikunta. Viitattu 14.12.2020. (puolaksi)
6. ↑  Mniejszości narodowe i etniczne oraz społeczność posługująca się językiem kaszubskim wg powiatów w 2011 r. Puolan sisäministeriö.  Arkistoitu 19.6.2021. Viitattu 14.12.2020. (puolaksi)

Lubuszin voivodikunnan vaakunaLubuszin voivodikunta
**Pääkaupungit: Gorzów Wielkopolski** ja **Zielona Góra**   

**Oman kuntansa muodostavat kaupungit:**  

Nowa Sól | Żary | Żagań | Kostrzyn nad Odrą | Gubin | Gozdnica | Łęknica | Otyń

**Maalaiskunnissa sijaitsevat kaupungit:**   

Świebodzin | Międzyrzecz | Sulechów | Słubice | Lubsko | Wschowa | Szprotawa | Krosno Odrzańskie | Drezdenko | Sulęcin | Strzelce Krajeńskie | Skwierzyna | Kożuchów | Witnica | Rzepin | Nowogród Bobrzański | Zbąszynek | Sława | Jasień | Bytom Odrzański | Czerwieńsk | Ośno Lubuskie | Babimost | Iłowa | Kargowa | Małomice | Dobiegniew | Nowe Miasteczko | Cybinka | Torzym | Trzciel | Lubniewice | Szlichtyngowa

**Piirikuntatason kaupungit:**   

Gorzów Wielkopolski | Zielona Góra

**Piirikunnat:**   

Gorzów | Krosno Odrzańskie | Międzyrzecz | Nowa Sól | Słubice | Strzelce-Drezdenko | Sulęcin | Świebodzin | Wschowa | Żagań | Żary | Zielona Góra
**Yleisvikaari** eli ylivikaari eli kenraalivikaari (lat. *vicarius generalis*, *vicarius* tarkoittaa "sijaista") on katolisessa kirkossa hiippakuntapiispan sijainen hiippakunnan hallinnossa. Tapa asettaa yleisvikaareita avustamaan piispoja hallinnollisissa asioissa on peräisin keskiajalta. Tuolloin yleisvikaari saattoi edustaa piispaa myös liturgisissa asioissa. Nykyään näitä asioita hoitaa apulaispiispa.

Valtuudet ja tehtävät
---------------------

Yleisvikaari on piispan henkilökohtainen edustaja kaikissa hallintoon liittyvissä asioissa. Hänellä on samat valtuudet ja sama toimeenpanovalta kuin piispallakin. Usein puhutaankin piispan "alter egosta", toisesta minästä. Koska yleisvikaari toimii piispan valtaoikeuksin ja hänen valtuuttamanaan, ei hänen päätöksistään voida valittaa hiippakunnan sisällä mihinkään, ei edes piispalle itselleen. Yleisvikaari johtaa hiippakunnan keskuskansliaa, jota kutsutaan nimellä yleisvikariaatti tai ordinariaatti. 

Erityisen merkittävä on Rooman hiippakunnan yleisvikaarin tehtävä. Koska Rooman piispa, paavi, vastaa koko yleismaailmallisen kirkon johdosta ja hallinnosta, on Rooman hiippakunnan yleisvikaari käytännössä vastuussa hiippakunnan hallinnosta. Hiippakunnan yleisvikaarina toimii yleensä kardinaali, jonka arvonimenä on kardinaalivikaari. Toisin kuin suurin osa paavillisista virkamiehistä ja yleisvikaarit yleensä, kardinaalivikaari ei menetä arvoaan paavin kuollessa.

Suomessa Helsingin katolisen hiippakunnan yleisvikaarina toimii tällä hetkellä isä Raimo Goyarrola, lääketieteen lisensiaatti ja teologian tohtori.

Nimittäminen, vaadittavat ominaisuudet ja eroaminen
---------------------------------------------------

Katolisen kirkon kanonisen lain kaanonin 477 mukaan hiippakunnan piispa saa kutsua yleisvikaarinsa vapaasti, oman päätöksensä mukaan. Hänellä on myös milloin tahansa oikeus vapauttaa yleisvikaari tehtävistään. Yleisvikaarin on kanonisen lain mukaan oltava "papiksi vihitty, ei 30 ikävuotta nuorempi, kanonisen lain tai teologian tohtori tai lisensiaatti tai vähintäänkin todella harjaantunut näissä tieteissä". Tämän lisäksi yleisvikaarin on oltava "tunnettu oikeauskoisuudestaan ja hurskaasta elämästään, oikeamielisyydestään, viisaudestaan ja käytännön hallintokokemuksestaan" (Can 478,1 CIC). Hän ei saa olla piispalle lähempää verisukua kuin kolmannen asteen serkku (Can 778,2 CIC). 

Yleisvikaarin virka lakkaa virkamääräyksen päättyessä, hänen erotessaan tai piispan vapauttaessa hänet tehtävistään. Koska yleisvikaari on piispan henkilökohtainen edustaja, hän menettää välittömästi virkansa, mikäli piispa kuolee, eroaa tehtävästään, siirtyy eläkkeelle tai toisiin tehtäviin tai mikäli hänet erotetaan (Can 481 CIC).

Anglikaaninen kirkko
--------------------

Myös Englannin anglikaanisessa kirkossa on keskiajalta peräisin oleva yleisvikaarijärjestelmä.

Maailmalliset yleisvikaarit
---------------------------

Keskiajalla myös maalliset vallanpitäjät saattoivat nimittää itselleen yleisvikaarin. Erityisesti yleisvikaari oli keisarin tai kuninkaan edustaja alueella, joka ei ollut herttuan suorassa hallintavallassa.

Katso myös
----------

* Apostolinen vikaari
Tommaso Rocchi vuonna 2008.
**Tommaso Rocchi** (s. 19. syyskuuta 1977 Venetsia, Italia) on italialainen uransa lopettanut jalkapalloilija, pelipaikaltaan hyökkääjä. Rocchin uran ensimmäinen ammattilaisseura oli Juventus, mutta hän ei onnistunut nousemaan torinolaisseuran ykkösjoukkueeseen. Ura jatkui Italian alasarjojen joukkueissa Pro Patriassa, US Fermanassa, FBC Saronnossa ja Calcio Comossa, joissa maaleja syntyi kohtalaisesti.

Vuonna 2000 Rocchi siirtyi Serie B:ssä pelanneeseen Treviso FBC:hen, jossa hän teki kahdeksan maalia. Vuotta myöhemmin hän siirtyi saman sarjatason Empoli FC:hen, jonka paidassa tehdyt 11 maalia auttoivat omalta osaltaan pientä toscanalaisseuraa nousemaan Serie A:han. Seuraavalla kaudella Rocchi tekikin debyyttinsä Serie A:ssa. Hän pelasi Empolin paidassa vielä kaksi kautta tehden 17 maalia, muun muassa hattutempun Juventusta vastaan kaudella 2003–2004. Empolin pudottua sarjaporrasta alaspäin keväällä 2004 Rocchi vaihtoi seuraa SS Lazioon. 

Pahojen talousvaikeuksien runtelema Lazio oli joutunut myymään suuren osan tähdistään. Kärkipäässä pelaamaan tottunut Lazio varmistikin sarjapaikkansa vasta viimeisellä kierroksella. Rocchi teki liigassa 13 maalia ja pelasi uransa parhaan kauden. Kahdella seuraavalla kaudella hän teki 16 maalia ja Lazion sijoituttua keväällä 2007 sarjassa kolmanneksi seura pääsi neljän vuoden tauon jälkeen Mestarien liigaan.

Kapealla materiaalilla pelanneelle Laziolle europeleistä aiheutunut otteluruuhka oli ylitsepääsemätön este*selvennä* ja sarjapelit sujuivat heikosti. Myöskään Rocchi ei päässyt omalle tasolleen, johon vaikutti varmasti myös Lazion presidentin Claudio Lotiton kanssa pitkään jatkuneet erimielisyydet jatkosopimuksesta, jonka suhteen ei lukuisista yrityksistä huolimatta ollut päästy molempia tyydyttävään ratkaisuun.

Lazion tie mestarien liigassa katkesi alkulohkoon ja tämän jälkeen joukkueen otteet Serie A:ssa alkoivat hieman kohentua. Vuonna 2008 Rocchi solmi jatkosopimuksen, joka ulottui vuoteen 2013.

Ennen kauden 2008–2009 alkua Rocchi nousi Lazion kapteeniksi. Hän kärsi kaudella useammasta loukkaantumisesta ja kunnossa ollessaankin joutui monta kertaa istumaan penkillä Goran Pandevin ja Mauro Zaraten ollessa aloituskokoonpanossa.

Italian jalkapallomaajoukkueessa Rocchi on esiintynyt kolme kertaa.

Rocchi kuului Italian joukkueeseen Pekingin kesäolympialaisissa 2008. Hän onnistui myös maalinteossa alkulohkon toisessa pelissä Etelä-Koreaa vastaan. Hänen kisansa päättyivät kuitenkin ennenaikaisesti loukkaantumiseen.

Lähteet
-------

* Profiili Lazion kotisivuilla (Arkistoitu – Internet Archive)

Italian joukkue – Kesäolympialaiset 2008
1 Viviano |
2 Motta |
3 De Ceglie |
4 Nocerino |
5 Cigarini |
6 Criscito |
7 Montolivo |
8 Marchisio |
9 Rocchi |
10 Giovinco |
11 Rossi |
12 Dessena |
13 Coda |
14 Acquafresca |
15 Bocchetti |
16 De Silvestri |
17 Abate |
18 Consigli |
20 Candreva |
21 Russotto |
Valmentaja Casiraghi
Saunalahden koulua pihan puolelta.
**Saunalahden koulu** on peruskoulu Espoon Saunalahden kaupunginosassa. Koulussa on tilat myös Saunalahden kirjastolle, päivähoidolle ja nuorisotoimelle. Saunalahden koulu toimii myös Espoon esi- ja alkuopetuksen oppimiskeskuksena ja aluksi myös lähikoulujen peruskorjausten vuoksi väliaikaistilana. Koulun ensimmäinen lukukausi käynnistyi syksyllä 2012. Koulu aloitti esikouluna ja 1–3-luokkien kouluna ja on kasvanut vähitellen, vuosiluokka kerrallaan noin 830 oppilaan yhtenäiseksi peruskouluksi, jossa on esikoulu ja luokat ensimmäisestä yhdeksänteen. Syksyllä 2020 koulussa aloitti ensimmäistä kertaa 9. luokka jonka oppilaat olivat alusta loppuun käyneet koulunsa siellä.

Saunalahden koulun piha palkittiin Vuoden 2013 Ympäristörakenteena.

Lähteet
-------

1. ↑  Saunalahden uusi kirjasto tekee kulttuurihistoriaa.  10.8.2012. Länsiväylä.  Arkistoitu 18.6.2018. Viitattu 13.8.2012.
2. ↑  Saunalahden koulu Espoon kaupunki.  Arkistoitu 24.6.2021. Viitattu 19.6.2021.
3. ↑  Saarinen, Sirkka: Saunalahden koulun piha-alue on inspiroiva osa asuinalueen ympäristöä.  *Betoni-lehti*, 2014, nro 1, s. 54–56.  Betoniteollisuus ry. Artikkelin verkkoversio (pdf). Viitattu 19.6.2021.

Aiheesta muualla
----------------

* Kuvia tai muita tiedostoja aiheesta **Saunalahden koulu** Wikimedia Commonsissa

* Saunalahden koulun verkkosivut *Espoon kaupunki*.  Arkistoitu 24.6.2021. Viitattu 19.6.2021.
**Gälven valtiopäivät** (*ruots. riksdag tai riksdagen*) oli Ruotsin parlamentin istuntokausi, joka avattiin Gävlessä 23. tammikuuta 1792 ja jotka päättyivät 24. helmikuuta 1792. istuntokausi kesti (32.) päivää. 

Kustaa III:n Gälven valtiopäivien seremoniallinen asu.
Säädyt kutsuttiin koolle ensisijaisesti taloudellisten asioiden ratkaisemiseksi. Valtiopäivät oli kuningas Kustaa III:n viimeiset ennen hänen murhatuksi tulemista.

Historia
--------

Lähde: 

Maakuntakaupunki valittiin valtiopäiväiväkaupungiksi sillä Kustaa III toivoi voivansa estävänsä joitakin epäsuotuisia aatelisia saapumasta valtiopäiville, tarkoitusta varten hän erikseen kielsi kaikkia niiltä jaloja sukuja saapumasta jotka eivät edutaneet klaanisukujen johtajia, heiltä kiellettiin parlamentaarinen valta, elleivät he saaneet erityistä lupaa kuninkaalta.

Valtiopäiväkutsu aiheutti paljon huolta, pelättiin, että kuningas aikoi aloittaa uuden sodan iskeäkseen Ranskaan, ranskan vallakumouksenaikana. Hänen huhuttiin myös suunnittelevan uutta vallankaappausta täydellisen itsevaltiuden anastamiseksi.

Katso myös
----------

* Ruotsin säätyvaltiopäivät
* Valtiopäivämies

Valtiopäivien marsalkat
-----------------------

*Kustaa III valitsi seuraavat neljän maakuntaparlamentin muodostavat säätyjen puhemiehet*

* Ritari ja aatelisto - Landmarsalkka Eric Ruuth
* Papisto (papisto) - arkkipiispa Uno von Troil
* Porvaristo - Tukholman kaupunginvaltuutettu Anders Liidberg
* Talonpoikaisto - Anders Andersson Tavelsjössä

Lähteet
-------

1. ↑  Kommentti: Selostus ja Kertomus Gävlen valtiopäiviltä 1792 *Chydenius*.  14.4.1792. Viitattu 18.1.2024.
2. ↑  Gävle 1700-talet. *www.gavledraget.se*. Viitattu 18.1.2024. ruotsikielinen
3. ↑  Carl Grimberg: 452 (Svenska folkets underbara öden / VII. Gustaf III:s och Gustav IV Adolfs tid 1772-1809) *runeberg.org*. Viitattu 18.1.2024. (ruotsiksi)
4. ↑  Christer Kuvaja: JUSSI T. LAPPALAINEN, Kustaa III:n maasota: Savo ja Kymenlaakso 1788–1790, Historiallisia Tutkimuksia265 (Helsinki: Suomalaisen Kirjallisuuden Seura, 2014). 179 pp..  *1700-tal: Nordic Journal for Eighteenth-Century Studies*, 5.11.2015, 12. vsk, s. 273–275. doi:10.7557/4.3555. ISSN 2001-9866. Artikkelin verkkoversio.
**Prithviraj Sukumaran** (malajalamiksi പൃഥ്വിരാജ് സുകുമാരൻ, s. 16. lokakuuta 1982) on intialainen näyttelijä, ohjaaja, tuottaja ja playback-laulaja. Hän on työskennellyt pääsääntöisesti malajalaminkielisen elokuvan parissa, mutta myös tamilin-, telugun- ja hindinkielisissä elokuvissa.

Tausta ja yksityiselämä
-----------------------

Sukumaran syntyi Keralassa vuonna 1982. Hänen molemmat vanhempansa ovat näyttelijöitä. Lisäksi Sukumaranilla on yksi veli joka on myös näyttelijä. Hän on käynyt lukioaikana koulua niin Chennaissa Tamil Nadussa kuin myös Thiruvananthapuramissa. Sukumaranilla on tietojenkäsittelytieteiden tutkinto Tasmanian yliopistosta Australiasta.

Vuonna 2011 Sukumaran meni naimisiin journalisti Supriya Menonin kanssa. Parilla on yksi vuonna 2014 syntynyt tytär.

Uskonnoltaan Sukumaran on hindu.

Ura
---

Sukumaran esiintyi ensimmäisessä elokuvassaan, malajalaminkielinen *Nandanam*, vuonna 2002. Tämän jälkeen hän siirtyi kollywoodiin näyttelemään tamilinkielisissä elokuvissa. Sittemmin hän on saavuttanut suurta suosiota nopeasti molemmilla markkinoilla. Sukumaranin ensimmäinen tamilinkielinen elokuva oli *Kana Kandaen* (2005). Teluguksi Sukumaran debytoi kaksikielisessä (telugu ja tamili) elokuvassa *Police Police* (2010). Lisäksi teluguksi dubatut mollywood-elokuvat ovat tehneet Sukumaranin tunnetuksi telugunkielisen yleisön keskuudessa.

Playback-laulajana Sukumaran debytoi vuonna 2009 elokuvassa *Puthiya Mukham*, kappaleella "Kaane Kaane".

Sukumaran on nuorin henkilö, joka on voittanut Kerala State Film Awardsin parhaan miesnäyttelijän palkinnon vuonna 2006.

Vuonna 2011 Sukumaran oli mukana perustamassa tuotantoyhtiötä nimeltä August Cinema. Sen ensimmäinen tuottama elokuva oli *Urumi*, jossa Sukumaran näytteli miespääosaa. Sukumaran jätti yrityksen vuonna 2017.

Vuonna 2020 Sukumaranin arvoksi laskettiin 4,5 miljoonaa dollaria.

Lähteet
-------

1. 1 2 3  Prithviraj Sukumaran Height, Weight, Age, Affairs, Wife, Biography & More » StarsUnfolded *StarsUnfolded*. Viitattu 3.8.2020. (englanniksi)
2. 1 2 3  Prithviraj: Lesser known facts *The Times of India*. Viitattu 3.8.2020.
3. ↑  Exclusive biography of #PrithvirajSukumaran and on his life. *FilmiBeat*. Viitattu 3.8.2020. (englanniksi)
4. 1 2  Nitish Debnath: Prithviraj Sukumaran Lifestyle, Age, Height, Weight, Family, Wiki, Net Worth, Measurements, Favorites, Biography, Facts & More *Topplanetinfo.com*.  30.7.2020. Viitattu 3.8.2020. (englanniksi)
5. ↑  Prithviraj Sukumaran *IMDb*. Viitattu 3.8.2020.
6. ↑  Prithviraj Sukumaran no longer part of August Cinema *India Today*.  2.7.2017. Viitattu 3.8.2020. (englanniksi)

Aiheesta muualla
----------------

* Kuvia tai muita tiedostoja aiheesta **Prithviraj Sukumaran** Wikimedia Commonsissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Yhdysvallat

 |
|  |
| Taiteenala | 
* MusicBrainz

 |

 |
Ilmakuva Riian keskustorin halleista.
 Sisänäkymä Keskustorin yhdestä hallista.
Riian Keskustorin ulkopöytiä.
**Riian keskustori** (latv. *Rigas Centraltirgus*) on Latviaa pääkaupungissa Riiassa sijaitseva kauppahalli ja tori, joka on Euroopan suurimpia. Se avattiin 2. marraskuuta 1930, jolloin se oli suurin ja modernein kauppahalli maailmassa. Se on kooltaan 72 300 neliömetriä.

Riian kaupunginvaltuusto teki 28. joulukuuta 1922 päätöksen kauppahallin rakentamisesta keskustaan. Siihen aikaan siellä oli jo lähistöllä tori, mutta se oli liian pieni ja epähygieeninen kasvavaan kaupunkiin.

Suunnittelijana toimi kaupunginarkkitehti Pavils Dreijmanis. Hankkeen suunnittelussa olivat mukana myös insinöörit V. Isajevs ja G. Tolstojs sekä arkkitehti P. Pavlovs. tarkoitus oli rakentaa yhteensä viisi paviljonkia – lihapaviljonki, maitotuotteiden paviljonki, vihannespaviljonki ja kalapaviljonki. Rakennustyöt alkoivat kesäkuussa 1924. Vuonna 1926 kävi kuitenkin ilmi, että alkuperäinen hanke edellyttää muutoksia ja lisäyksiä, jotka ylittivät hankkeen alkuperäiset kustannuslaskelmat, joten rakennustyöt jouduttiin keskeyttämään. Rakentaminen aloitettiin uudelleen vasta vuonna 1928, ja kauppahallikokonaisuus valmistui syksyllä 1930. Riian keskustori on suurin sodanjälkeinen rakennus Riiassa.

Myyjät myyvät tuotteitaan korkeissa halleissa, joihin oli ensimmäisen maailmansodan aikaan sijoitettuna Saksan ilmalaivoja. Alueella on yli 3 000 myyntipaikkaa, ja siellä käy parhaimmillaan päivittäin 100 000 asiakasta.

Lähteet
-------

1. ↑  Riga Central Market liveriga.com.  Arkistoitu 30.7.2013. Viitattu 21.6.2011. (englanniksi) (Wayback Machine)
2. ↑  Central market centraltirgus.lv.  Arkistoitu 28.3.2012. Viitattu 21.6.2011. (englanniksi) (Wayback Machine)
3. ↑  History of Central Market centraltirgus.lv.  Arkistoitu 1.5.2012. Viitattu 21.6.2011. (englanniksi) (Wayback Machine)
4. ↑  Centraltirgus citariga.lv. Viitattu 21.6.2011. (latviaksi)
5. ↑  Rīgas Centrāltirgus raibā vēsture apollo.lv. Viitattu 21.6.2011. (latviaksi)
6. ↑  The Central Market in Riga meeting.lv. Viitattu 21.6.2011. (englanniksi)
7. ↑  Future of Riga Central Market – Europe’s largest and most up-to-date marketplace baltic-course.com. Viitattu 21.6.2011. (englanniksi)

Aiheesta muualla
----------------

* Centraltirgus.lv
**NCAA** eli **National Collegiate Athletic Association** on Yhdysvaltain yliopistourheilun kattojärjestö. Sen päämaja on Indianapolisissa, Indianan osavaltiossa.

Toiminta
--------

National Collegiate Athletic Associationin päämaja Indianapolisissa.
NCAA laatii miesten ja naisten yliopistojenvälisen urheilun kilpailusäännöt ja osanottokriteerit sekä valvoo niiden noudattamista. Se valvoo niin paikallisia kuin kansallisiakin yliopistokilpailuja.

NCAA kokoaa myös tilastoja useista lajeista sekä julkaisee sääntökirjoja ja opaskirjoja. NCAA:n säännöissä on muun muassa tiukkoja määräyksiä urheilutoiminnan ammattimaisuuden rajoittamiseksi.

NCAA:lla on vuonna 2019 jäsenenään 1 117 collegea ja yliopistoa, 100 urheilusarjaa ja 40 urheilujärjestöä. NCAA järjestää vuosittain 90 mestaruuskilpailua 24 urheilulajissa. Kilpailuihin osallistuu vuosittain yli 50 000 urheilijaa lähes 20 000 joukkueesta.

NCAA on jakanut yliopistourheilun kolmeen tasoon, joista jokainen yliopisto voi valita omansa: Division I, Division II ja Division III. Tietyissä urheilulajeissa saatetaan poiketa tästä jaosta eri tavoilla.

Historiaa
---------

NCAA perustettiin vuonna 1906 nimellä Intercollegiate Athletic Association. Nykyisen nimen järjestö otti käyttöönsä neljä vuotta myöhemmin. Ensimmäiset kansalliset korkeakoulujen väliset yleisurheilumestaruuskilpailunsa NCAA järjesti vuonna 1921. Järjestö laajensi sen jälkeen toimivaltaansa vaiheittain muihin lajeihin ja niiden yliopistourheiluliittoihin, ja vuonna 1942 sillä oli jo tarpeeksi valtaa valvomaan sääntöjään. Vuonna 1952 NCAA alkoi säännellä yliopistojalkapallon suoria televisiolähetyksiä.

Ensimmäinen Yhdysvaltojen ulkopuolinen yliopisto NCAA:ssa oli kanadalainen Simon Fraser University, joka otettiin mukaan kaudelle 2011–2012.

Lähteet
-------

1. 1 2 3 4 5  National Collegiate Athletic Association *Encyclopaedia Britannica*. Viitattu 24.11.2019.
2. ↑  What is the NCAA? National Collegiate Athletic Association. Viitattu 24.11.2019.
3. ↑  Simon Fraser University approved to join NCAA D II NCAA.  Arkistoitu 14.7.2009. Viitattu 24.11.2019.

Katso myös
----------

* NCAA-koripallon I-divisioona
* NCAA-jääkiekon I-divisioona
* NCAA-yliopistojalkapallon I-divisioonan Bowl-sarja

Aiheesta muualla
----------------

* Virallinen sivusto
* Hallinnollinen sivusto
Schwarzwaldin kinkku
Schwarzwaldin kinkku leikeltynä
**Schwarzwaldin kinkku** (saks. *Schwarzwälder Schinken*) on kuivasuolattu savustettu kinkku, jota valmistetaan Saksan Schwarzwaldin alueella.

Bonndorfissa asuva Hans Adler aloitti alkuperäisen Schwarzwaldin kinkun valmistuksen ja myynnin vuonna 1959. Vuodesta 1997 lähtien *Schwarzwaldin kinkku* on ollut nimisuojattu Euroopan unionissa, mikä tarkoittaa, että minkä tahansa EU:ssa Schwarzwaldin kinkkuna myydyn tuotteen on oltava perinteisesti ja ainakin osittain valmistettu (valmisteltu, käsitelty tai tuotettu) Saksassa sijaitsevalla Schwarzwaldin alueella.

Valmistus
---------

Perinteisen Schwarzwaldin kinkun valmistamiseen kuluu yleensä jopa kolme kuukautta alusta loppuun. Kinkun valmistuksen ensimmäinen vaihe on suolata ja maustaa raaka kinkku pippurilla, valkosipulilla, katajanmarjoilla, korianterilla ja muilla mausteilla. Liha kypsyy kaksi viikkoa, minkä jälkeen suola poistetaan. Kun suola on poistettu, liha kypsyy vielä kaksi viikkoa. Neljän viikon kypsytyksen jälkeen liha kylmäsavustetaan katajanmarjojen tai sahanpurun ja kuusen avulla useiden viikkojen ajan. Tänä aikana kinkku saa tunnusomaisen mustan nahkansa. Vaikka kinkku saattaa näyttää pahalta, musta nahka antaa sille sen erityisen maun. Kun kinkku on poistettu kylmävarastosta, sitä kypsytetään ilmassa vielä kaksi viikkoa ennen myyntiin tuontia.

Maku
----

Kuusi- ja mäntypuu antavat Schwarzwaldin kinkulle täyteläisen, savuisen maun ja syvän punaisen värin. Perinteinen Schwarzwaldin kinkku maistuu miedolta ja savuiselta, mikä korostaa kinkun luonnollista makeaa makua.

Lähteet
-------

1. ↑  History | Adler – Schwarzwald *web.archive.org*.  1.10.2020.  Arkistoitu 1.10.2020. Viitattu 23.12.2023.
2. ↑  Home *Schwarzwaelder-Schinken-Verband*. Viitattu 23.12.2023. (englanniksi)
3. 1 2  Will Morgan: What Is Black Forest Ham? *Sporked*.  26.10.2023. Viitattu 23.12.2023. (englanniksi)
4. ↑  Learn Your Deli Meats! A Brief History of Black Forest Ham and Other Favorites *www.bar-s.com*. Viitattu 23.12.2023.
**Juovaokamonni** (*Platydoras costatus*) on eteläamerikkalainen monnikala, jota pidetään myös akvaarioissa.

Ulkonäkö ja koko
----------------

Juovaokamonni kasvaa 24 cm pitkäksi. Se on pitkittäissuunnassa suklaanruskean ja kermanvalkean raidallinen. Evissä on terävät piikit, joiden pisto on hyvin kivulias.

Alkuperä
--------

Juovaokamonneja elää luonnossa Amazonilla ja Tocantins-, Parnaíba-, Orinoco- ja Essequibo-jokien vesistöissä sekä mereen laskevissa puroissa Ranskan Guayanasta ja Surinamesta Argentiinaan. Se elää pohjan lähellä joen hiekkapohjaisilla osilla, ja piileksii mielellään pohjalietteen joukossa.

Käyttäytyminen ja lisääntyminen
-------------------------------

Juovaokamonni on aktiivinen yöllä ja hämärän aikaan. Päiväsajan piilopaikaksi se tarvitsee luolan, juurakon tai vaikkapa kukkaruukun. Se voi kaivautua hiekkaan. Juovaokamonnia pidetään helppohoitoisena lemmikkinä, mutta se kasvaa niin suureksi, että akvaarionkin on oltava tarpeeksi iso. Akvaario saisi olla minimissään jotain 400–500 litran väliltä. Juovaokamonni ei lisäänny kotiakvaariossa.

Ravinto
-------

Juovaokamonni syö kaikenlaista pohjan läheltä löytämäänsä eläinperäistä ravintoa.

Lähteet
-------

1. ↑  *Platydoras costatus* (peilipalvelin) *FishBase*. Froese, R. & Pauly, D. (toim.). (englanniksi)
2. ↑  Sarakontu, L.: Juovaokamonni Faunatar.  Arkistoitu 23.9.2010. Viitattu 16.3.2008.

Aiheesta muualla
----------------

* Helsingin akvaariokeskus
* Aquarium Wiki
* Planet Catfish (Arkistoitu – Internet Archive) - paljon kuvia

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q3768456
* Wikispecies: Platydoras costatus
* ADW: Platydoras\_costatus
* CoL: 4JQQD
* EoL: 205847
* FishBase: 12107
* GBIF: 2343881
* iNaturalist: 228319
* IRMNG: 10154773
* ISC: 116385
* ITIS: 164199
* IUCN: 49830101
* NAS: 665
* NCBI: 238578
* WoRMS: 1020735

 |

 |
**Scott Joseph Kelly** (s. 21. helmikuuta 1964) on yhdysvaltalainen astronautti ja laivaston lentäjä. Hän on kotoisin Orangen kaupungista, New Jerseyn osavaltiosta. Hänen kaksoisveljensä Mark E. Kelly kuuluu myös astronauttijoukkoihin.

Koulutus
--------

Kelly suoritti alemman korkeakoulututkinnon New Yorkin osavaltion yliopistosta (State University of New York Maritime College) pääaineenaan sähkötekniikka (Electrical Engineering) vuonna 1987. Ylemmän korkeakoulututkinnon Kelly suoritti Tennesseen yliopistossa vuonna 1996 pääaineenaan lentotekniikka (Aviation Systems).

Sotilasura
----------

Sotilasarvoltaan Kelly on laivaston kapteeni ja hänelle on myönnetty useita kunniamerkkejä tehtävistään muun muassa Persianlahdella. Kelly on koelentäjä ja hän on lentänyt yli 3000 lentotuntia 30 eri koneella. Lentotukialus-laskeutumisia hänellä on takanaan yli 250.

Astronauttiura
--------------

Astronautiksi Kelly valittiin vuonna 1996 ja neitsytlentonsa hän suoritti STS-103:lla vuonna 1999. Sukkulamiehistön komentajana Kelly toimii ensimmäistä kertaa lennolla STS-118. Lokakuussa 2010 hänet laukaistiin lennolla Sojuz TMA-01M avaruuteen ISS-avaruusaseman Retkikunta 25:n ja Retkikunta 26:n miehistön jäseneksi. Hän toimi Retkikunta 26:n komentajana.

Vuosina 2015 ja 2016 Kelly vietti ISS:llä vuoden yhtä mittaa osana ISS year long missionia.

Aiheesta muualla
----------------

* Kuvia tai muita tiedostoja aiheesta **Scott Kelly** Wikimedia Commonsissa

* NASA:n elämäkertasivut
* Retkikunta 25:n lähtöä edeltänyt haastattelu (4.8.2010) (englanniksi)
* Astronauttiveljesten Scott ja Mark Kelly haastattelu (29.7.2010) (englanniksi)
* Lentoa STS-118 edeltänyt haastattelu (11.7.2007) (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF

 |
|  |
| Kansalliset | 
* Saksa
* Israel
* Yhdysvallat
* Tšekki
* Puola

 |
|  |
| Muut | 
* IdRef

 |

 |
Strateginen raskas pommikone Tupolev Tu-4 pudotti 18. lokakuuta 1951 Neuvostoliiton ydinkoe nro 3:n.
**RDS-3 Marija** (ven. РДС-3 Мари́я, Reaktivnyi Dvigatel Spetsialnyi-3) on Neuvostoliitossa kehitelty taktinen ydinase. Se ylitti voimakkuudessaan, mikä oli 41.2 kilotonnia, niin RDS-1:n (22 kT) kuin RDS-2:n (38.3 kT). RDS-3 käytti uudenlaista, levitoivaa rakennetta (ns. *Levitated Pit*), kuten RDS-2. Siinä sisempi rakenne oli plutoniumia ja ulompi rakenne Uraani-235:ttä, mutta oli uudemman järjestelyn myötä edellistä 100 kg kevyempi. Pommi räjäytettiin imploosiolla. Asetta testattiin Neuvostoliiton ensimmäisessä ydinaseen ilmapudotuksessa, kun pommi pudotettiin 1951 Tupolev Tu-4 -pommikoneesta. RDS-3 hyväksyttiin 1953 Neuvostoliiton asearsenaaliin. 3 100 kilogrammaa painava ydinase oli myös asennettavissa Tupolev Tu-16:een. Asetta seurasi pian kevyempänä ja monikäyttöisempänä RDS-4 *Tatjana*.

Lähteet
-------

* 
*

Aiheesta muualla
----------------

* 
* 
* 
* 

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 

1. ↑   Viitattu 17.12.2023.
2. ↑   Viitattu 19.12.2023.